Teknologi

Det moderne teknologi niveau i Imperiet er forskelligt fra region til region, dog kun på meget specifikke områder, navnligt dem der handler om forretnings- eller håndværkshemmeligheder blandt folkene. Nogle teknologiske områder har ikke udviklet sig specielt meget længe, mens andre er i konstant udvikling. I dette dokument er teknologierne opdelt i forskellige grupper, hvor det kort vil blive gennemgået hvad vi er i stand til et opnå på disse forskellige områder.

## Mekanism

Der findes 6 basale maskiner hvorudfra alle andre maskiner kan konstrueres. Disse er: kilen, rampen, hjulet, vægtstangen, taljen og skruen. Med disse basale teknologier har det været muligt at udvikle vind- og vandmøller til at male korn til mel, samt til at hjælpe til simple, ensformige bevægelser, så som at arbejde blæsebælge og hamre i smedjene rundt om i Imperiet. Andre maskiner eksistere også til hjælp med produktion og transport og des lige, men disse vil blive gennemgået inden for deres individuelle felter herunder.

## Transport

Måden man transportere vare og personer rundt er blandt de vigtigste teknologier vi har udviklet, for uden disse har det været umuligt at nå det samfund der findes i dag. Det første de fleste, i hvert fald blandt de adelige, tænker på, når der bliver snakket om transport, er translokation. Translokation er et vigtigt værktøj for sammenholdet mellem Imperiet, men det påvirker i realiteten kun de adelige, da det kun er disse og disses udvalgte der nogensinde vil få muligheden for at blive transporteret ved hjælp af magi.

De almene indbyggere i Amos, der har behov for transport, vil enten bruge deres egne to ben, heste, vogne eller skibe. Dette betyder at informationer bevæger sig meget hurtigere rundt på kontinentet end store menneskemængder eller varer kan. Hvilket i praksis har størst betydning i krigsførelse, da selvom, Magisterne for Magi er forbudt fra at bruge deres evner til at hjælpe en adelsslægt der er loyal overfor Imperiet mod en anden, ved for eksempel at spionere for dem, kan det gøre stor forskel blot at kunne sende breve eller endda mundtligt leverede beskeder uden problemer over store afstande.

Transport på land er i høj grad afhængig kvaliteten på det lokale vejnetværk, men selvfølgelig også af sikkerheden i området. Vogne er et af de områder der ikke har udviklet sig særlig meget i lang tid, selvom der findes mange muligheder. Du kan have vogne trukket af mennesker, disse har de med at være små, og kun designet til korte længder. Der kan være vogne designet til at blive trukket af okser, disse er ofte solide og kan holde til en del vægt, da okserne bliver valgt mere for deres styrke end deres hastighed, og selvfølgelig også fordi de er billigere end heste. Til slut har vi vogne til heste, disse er oftest til lange afstande og til persontransport. De bliver brugt af folk der ikke selv kan eller vil ride selv og de fleste personer der har råd til sådan en luksus er enten en rimelig succesful handelsmand, eller en der har ret til også at gøre sig brug af translokation.

Transport til havs er lidt en anden sag, her er vejret og distance oftest de eneste store hindringer hvilket vil sige at skibene er designet til at tage hensyn til disse to ting. Skibe fra de relativt sikre havområder i det Indre Hav og i Bendar Fjorden bygger oftest Gallajer, der er hurtige, og relativt manøvredygtige, i hvert fald med et fuldt mandskab. Til brug i de mere åbne farvande bliver i dag brugt kogger, der er rigget med et råsejl, det er højt og har platforme for og bagude til udsigt og i krigstid til at have skytter på. I nogle områder, og specielt til at sejle på floder bliver der stadig brugt langskibe og de bredbundede og højtliggende handelsskuder der blev brugt før i tiden, men dette er sjældent. På floder bliver der desuden brugt pramme.

## Håndværk

Produktion af konstruktioner og genstande er en vigtig del i at holde samfundet kørende og for dette har man gennem tiden udviklet forskellige måder at gøre disse processer lettere. Håndværk er en meget bred term og vi vil i dette afsnit forsøge at dække nogle af de vigtigste teknologier der hjælper de forskellige typer af håndværkere.

For det første findes der en lang række værktøjer, som formegentlig er næsten lige så gamle som civilisationen selv. Eksempelvis er hamre, save, leer, mejsler, nåle, spande og des lige lidt for simple til at vi vil nævne den slags basale værktøj mere i dette afsnit, vi vil i stedet fokusere mere på komplekse maskiner, der gør de forskellige erhverv lettere.

Det første af disse erhverv er tekstil produktionen, i denne har man maskiner så som spinden, der skaber tråde ud af uld, hamp eller silke, disse tråde kan derefter bruges til at lave klæde eller til at sy klæder sammen. Trådene kan førres over i en anden maskine, nemlig en væv og her kan de væves sammen til klæde som kan bruges til en række forskællige ting som tøj, sejldug, lærrede eller tæpper.

Et andet erhverv der nyder godt af maskiner til at fremme produktionen er smede. Her bruges mølledrevne eller hånddrevne blæsebælg til at varme essen eller højovnen og der bruges mekanisk drevne hamre i højproduktions smedjer hvor der skal udføres mange af de samme slag til formning af metallet. På den måde er smedenes arbejde måske det der har gavnet mest af mekaniseringen indtil videre, men dette er formegentlig fulgtes med den konstant voksende viden om metallurgi.

Træproduktionen har også haft gavn af mekaniseringen, primært i form af savværkene der nu også primært er vanddrevne, selvom der nogen stedder, med stabil vind, kan findes viddrevne savmøller. Disse kan producere en meget højere mængde planker end savværk med hånddrevne save ville kunne. Denne øgede produktion har medført en støre lethed i konstruktionen af skibe, huse og møbler.

Der er selvfølgelig også nogle af de lidt mere grundlæggende maskiner, som for eksempel vand- og vindmøllen, der har øget mad produktionen på Amos gevaldigt dengang det begyndte at vinde frem, selvom det nu er ved at være gammel teknologi, i hvert fald sammenlignet med de nye teknologier inden for industrien.

## Krigsførelse

Krig er den naturlige tilstand mellem grupper med forskellige mål. Af den grund var det et felt der blev udviklet i høj grad før i tiden, men stadig har udviklet sig en del i nyere tid, selv i den relative fred i Imperiets Tidsalder. Med de moderne krige er dette felt begyndt at udvikle sig rimelig hurtigt igen, blandt de meget moderne teknologier har vi armbrøsten og bliden. Nærkamps våben har ikke ændret sig specielt i lang tid, men alligevel er brugen af dem blevet optimeret meget, de sidste hundrede år.

Før i tiden var tungt kavaleri slagmarkens ultimative herskere, men i dag har krigsførelse bevæget sig væk fra dette. Riddere har derfor fået en anden funktion i Imperiets hære, der er stadig mange der fungere som tungt kavaleri, men disse bruges sjældent som den hammer de var før i tiden. I dag er Riddere oftest officerer, rådgivere og andre taktiske funktioner i hæren. I dag er det professionelle infanteri hjertet af enhver hær, man bruger stadig i mange tilfælde bønder, i form af Leding, som reservetropper eller til andre, ikke essentielle, funktioner på slagmarken, men det er de professionelle soldater der gør det meste af det blodige arbejde. Disse er primært armeret med piker, med enkelte i 2. eller 3. række bevæbnet med to-hånds huggevåben, så som tohåndssværd eller tohåndsøkser, til at hugge fjender der kommer inden for pikenes rækkevidde ned. Disse formationer er normalvis også støttet af armrøstskytter og bueskytter, hvis ikke disse er inkorporeret i selve formationen.

I form af beskyttelse er en lang række former blevet udviklet gennem tiden, både af blødt og hårdt læder, tykt, ofte armeret stof, og af metal, i form af ringe, skæl eller plade. Man bruger også skjolde, både af træ og af metal, i forskællige former.

Belejrings maskiner er mekaniske konstruktioner, der er bygget til at ødelægge mure eller porte, eller til at komme over disse. På en eller anden måde er de designet til at overkomme forsvars værker. Blandt belejrings maskinerne findes blider, katapulter, belejrings tårne, rambukke og i nogle områder nogle lidt mere specialiserede maskiner end de nævnte.

Organisatorisk er krigsførelse blevet mere ensformig. I de fleste tilfælde er dette punkt dog lidt mere kulturbestemt. Nogen stedder bruger de adelige mange penge på at opretholde en effektiv og mandskabstærk stående hær, mens man i andre områder bruger det billigere alternativ og kun hyre soldater blandt befolkningen når krig bryder ud. Men uddannelse af de Riddere der skal fungere som officerer er blevet meget bedre siden Oprøret.

Alt ovenstående er selvfølgelig kun det mest moderne krigsførelse, der er hære over hele Amos der gør tingene anderledes, enten af kulturelle årsager, eller fordi de ikke har set nødvendigheden af at ændre deres metoder endnu.